[{"text_idx": "#000000", "text": "Archwilio economeg iechyd ffototherapi cymunedol"}, {"text_idx": "#000004", "text": "Mae pum deg pedwar y cant o\u2019r boblogaeth yn cael eu heffeithio gan glefydau croen cronig mewn unrhyw flwyddyn a gwelwyd cynnydd o 35% yn y gweithgarwch newydd o ran cleifion allanol dros 10 mlynedd. Mae gwariant Gorllewin BCUHB yn cynyddu bob blwyddyn, a chredir mai gorwariant ar driniaethau cyffuriau sy\u2019n gyfrifol am hyn. Mae ffototherapi yn defnyddio pelydrau uwchfioled (UVB) i drin cyflyrau\u2019r croen yn effeithiol, gan gynnwys psoriasis, ac mae\u2019n driniaeth sy\u2019n cael ei chynnal yn yr ysbyty yn bennaf. Dangoswyd bod y driniaeth hon wedi clirio psoriasis mewn 80-90% o gleifion. Mae ffototherapi yn galw am dri ymweliad wythnosol, ac mae llawer o gleifion yn cael anhawster i\u2019w mynychu oherwydd mynediad gwael i unedau ffototherapi. Er mwyn mynd i\u2019r afael a\u0302\u2019r rhwystr hwn i gael mynediad at ffototherapi mewn ysbytai, bu Dr Hani Ismail, MRes Economeg Iechyd yn archwilio economeg iechyd ffototherapi cymunedol drwy gynnal adolygiad systematig, ymchwil ansoddol a dadansoddiad costau. Roedd yr adolygiad systematig yn ystyried y dystiolaeth bresennol ar gost-effeithiolrwydd ffototherapi yn y cartref."}, {"text_idx": "#000007", "text": "Rydym yn rhagweld papur academaidd wedi\u2019i adolygu gan gymheiriaid yn dilyn yr ymchwil hwn, yn ogystal ag adroddiad BCUHB ar arbedion costau posibl i\u2019r GIG o gael gwasanaeth therapi blwch golau cymunedol gyda\u2019r potensial i leihau rhagnodi cyffuriau biolegol cost uchel ar draws Gogledd Cymru."}]